વિરમગામ ડેપોના મુસાફરો માટે આરોગ્યપ્રદ ઠંડા પાણી ની સુવિધા કરવામાં આવે અને બસ સ્ટેન્ડ મા ટાઇમ ટેબલ લગાડવામાં આવે, વરસાદી ઋતુ મા ડેપો મા વરસાદી પાણી નો જમાવડો ન થાય તેનું આયોજન કરવામાં આવે, હાંસલપુર બાયપાસ સુરક્ષિત જગ્યાએ પિકઅપ સ્ટેન્ડ બનાવવાનું આયોજન કરવામાં આવે, વિરમગામ થી અંબાજી , અરણેજ , જામનગર બસ રૂટ શરૂ કરવામાં આવે તથા વિરમગામ ડેપો ને મીની બસો ફાળવવામાં આવે, બસો ને કેન્સલ કરવામાં ન આવે તથા વિરમગામ ડેપો માં ડ્રાઈવર કંડક્ટર ને રેસ્ટ રૂમમા જરૂરી સગવડ આપવામાં આવે અને વિરમગામ શંખેશ્વર, વિરમગામ બહુચરાજી, વિરમગામ સાણંદ સરખેજ રૂટો પર મીની બસો ફાળવવામા આવે વિરમગામ પાટણ રૂટ શરૂ કરવામાં આવે, વિરમગામ બગોદરા રૂટ માં બસો વધારવામા આવે, વિરમગામ લીબડી વાયા કઠેચી વડલા શરૂ કરવામાં આવે તેવી માંગણી એસ ટી અમદાવાદ વિભાગના સલાહકાર સમિતીના સભ્ય તેજશભાઇ વજાણી વિવિધ રજૂઆતો કરવામાં આવી હતી. મિટિંગમાં વિભાગીય નિયામક એ.કે. પરમારે જણાવ્યુ હતું કે આગામી ત્રણ મહિના માં અમદાવાદ વિભાગમાં વધુમાં વધુ નવી મીની બસો શરૂ કરવામાં આવશે.